গুয়াতেমালার স্বাধীনতা ঘোষণা আইন
তবে স্বল্পকাল পরে ১৮১৪ সালে ফার্দিনান্দকে পুণরায় ক্ষমতায় আনা হলে, তিনি ১৮১২ সালে সংবিধানের পুণরুজ্জীবন ঘটান। কোর্তেস বিলুপ্ত করেন ও স্পেনীয় উপদ্বীপে উদারতাবাদ বন্ধ করে দেন। এরফলে, স্পেনীয় আমেরিকা অঞ্চলে নতুন করে অস্থিরতার পরিবেশ সৃষ্টি হয়। ১৮২০ সালে উদারপন্থী ট্রাইয়েনিয়াম চলাকালে সংক্ষিপ্তকালের জন্য সংবিধানের কার্যক্রমের পুণঃজাগরন করা হলে মধ্য আমেরিকার প্রদেশগুলোয় নির্বাচিত কাউন্সিলের পুণরায় সূচনা ঘটে। এরফলেই সংবিধানপন্থী ও বিচ্ছিন্নতাবাদী মনোভাব ঘটনের কেন্দ্রবিন্দুতে পরিণত হয়। ১৮২১ সালে গুয়াতেমালার প্রাদেশিক পরিষদ প্রকাশ্যে স্পেন থেকে স্বাধীনতার ঘোষণা নিয়ে আলাপ-আলোচনা করতে থাকে।
মার্কিন যুক্তরাষ্ট্রের স্বাধীনতার ঘোষণাপত্র
১৭৭৬ সালের জুলাইতে স্বাধীনতার ঘোষণাপত্র গৃহীত হওয়ার সময়, তের উপনিবেশ ও গ্রেট ব্রিটেন এক বছরেরও বেশি সময় পরস্পরের সাথে যুদ্ধরত ছিল। ১৭৬৩ সাল থেকেই উপনিবেশসমূহ এবং মাতৃদেশের মধ্যকার সম্পর্কের অবনতি হতে শুরু করেছিল। ব্রিটিশ পার্লামেন্ট উপনিবেশসমূহ থেকে রাজস্ব আয় বৃদ্ধির লক্ষ্যে বেশ কিছু পদক্ষেপ গ্রহন করে যেমন ১৭৬৫ সালের স্ট্যাম্প অ্যাক্ট ও ১৭৬৭ সালের টাউনশেন্ড অ্যাক্টস। ব্রিটিশ পার্লামেন্ট মনে করেছিল এসব পদক্ষেপ উপনিবেশসমূহকে ব্রিটিশ সাম্রাজ্যে রাখতে তাদেরকে তাদের নায্য হিস্যা প্রদানে বাধ্য করার বৈধ পন্থা।